ddrg/super_eurlex huggingface dataset:
(5)

Europos maisto saugos tarnyba (toliau – Tarnyba) 2020 m. kovo 19 d. nuomonėje (2) padarė išvadą, kad siūlomomis naudojimo sąlygomis L-cisteino hidrochloridas monohidratas, gautas fermentuojant su Escherichia coli KCCM 80109 ir KCCM 80197, nedaro nepageidaujamo poveikio gyvūnų sveikatai, vartotojų saugai ar aplinkai. Tarnyba padarė išvadą, kad L-cisteino hidrochlorido monohidrato, gauto fermentuojant su Escherichia coli KCCM 80109 ir KCCM 80197, poveikis naudotojams įkvėpus mažai tikėtinas dėl mažo dulkingumo, tačiau produktą siūloma klasifikuoti kaip kvėpavimo takus dirginančią medžiagą, nes jo pH tirpale yra žemas. Be to, remiantis pateiktų tyrimų rezultatais, jis turėtų būti klasifikuojamas kaip odos dirgiklis ir smarkų akių pažeidimą galinti sukelti medžiaga. L-cisteino hidrochloridas monohidratas nėra odą jautrinanti medžiaga. Tarnyba taip pat padarė išvadą, kad L-cisteino hidrochloridas monohidratas, gautas fermentuojant su Escherichia coli KCCM 80109 ir KCCM 80197, yra naudojamas maiste kaip kvapioji medžiaga, todėl manoma, kad jis pašaruose gali atlikti panašią funkciją ir jį naudojant pašaruose papildomai veiksmingumo įrodyti nebūtina. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančių pašarų priedų analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
Užsakomosios paslaugos Reglamento (ES) Nr. 648/2012 35 straipsnis

Jeigu trečiosios šalies PSŠ perduoda išorės paslaugų teikėjui savo veiklos funkcijas, paslaugas ar veiklą, ji ir užtikrina, kad bet kuriuo metu: a) išorės paslaugų teikėjui perduodama funkcijas, pagrindinė sandorio šalis neperduotų savo atsakomybės; b) tos PSŠ santykiai su jos tarpuskaitos nariais arba, jei taikoma, jų klientais ir įsipareigojimai jiems nesikeistų; c) užsakomosios paslaugos netrukdytų vykdyti kontrolės ir priežiūros funkcijų; d) dėl užsakomųjų paslaugų iš pagrindinės sandorio šalies nebūtų atimama galimybė naudoti būtinas sistemas ir kontrolės priemones, kad ji galėtų valdyti riziką, su kuria susiduria; e) paslaugų teikėjas taikytų veiklos tęstinumo reikalavimus, atitinkančius tuos reikalavimus, kurių privalo laikytis pagrindinė sandorio šalis; f) PSŠ išlaikytų kompetenciją ir išteklius, reikalingus siekiant įvertinti suteiktų paslaugų kokybę, taip pat paslaugų teikėjo organizacinį tinkamumą ir kapitalo pakankamumą ir veiksmingai prižiūrėti išorės paslaugų teikėjui perduotų funkcijų vykdymą bei valdyti riziką, kuri siejama su užsakomosiomis paslaugomis, be to, nuolat prižiūrėtų tų funkcijų vykdymą ir valdytų tą riziką; g) PSŠ galėtų tiesiogiai naudotis svarbia informacija apie perduotas funkcijas; h) paslaugų teikėjas saugotų visą konfidencialią informaciją, susijusią su PSŠ ir jos tarpuskaitos nariais bei klientais.
(1)

Reglamento (ES) 2018/1724 24 straipsniu reikalaujama, kad kompetentingos institucijos ir Komisija užtikrintų, jog būtų renkami statistiniai duomenys apie naudotojų apsilankymus to reglamento 2 straipsnio 1 dalimi nustatytuose bendruosiuose skaitmeniniuose vartuose (toliau – vartai) ir su jais susietuose tinklalapiuose. Be to, reikalaujama, kad kompetentingos institucijos, pagalbos ir problemų sprendimo paslaugų teikėjai, kaip nurodyta Reglamento (ES) 2018/1724 7 straipsnio 3 dalyje, ir Komisija rinktų apibendrintus duomenis apie prašymų suteikti pagalbos bei problemų sprendimo paslaugas skaičių, kilmę ir dalyką, taip pat apie atsakymo į prašymus laiką ir dalytųsi tais duomenimis;
(12)

Įsipareigojime nustatytas įpareigojimas pranešti reiškia, kad kiekvienas eksportuotojas Komisijai pateikia, be kita ko, savo tiesioginio pardavimo nepriklausomiems pirkėjams Sąjungoje, pardavimo susijusioms šalims, įtrauktoms į įsipareigojimą, Sąjungoje ir jo susijusių šalių, įtrauktų į įsipareigojimą, pardavimo pirmam nepriklausomam pirkėjui Sąjungoje, ketvirtines ataskaitas. Tai reiškia, kad šiose ketvirtinėse ataskaitose pateikti duomenys turi būti išsamūs ir teisingi, ir kad sandoriai, apie kuriuos pranešama, visiškai atitinka įsipareigojimo sąlygas. Pranešti apie perpardavimą Sąjungoje konkrečiai privaloma tada, kai nagrinėjamasis produktas pirmam nepriklausomam pirkėjui yra parduodamas per susijusį importuotoją, kuris įtrauktas į įsipareigojimą. Be tokių ataskaitų Komisija negalėtų stebėti, ar susijusio importuotojo pirmam nepriklausomam pirkėjui taikyta perpardavimo kaina atitinka MIK.
(41)

Tiksliau per pradinį tyrimą dėl peroksosulfatų nustatyta, kad vienoje bendrovėje dauguma valdybos direktorių (įskaitant valdybos pirmininką, kuriam priklausė didelė bendrovės akcijų dalis) yra tie patys kaip prieš privatizavimą ir buvo paskirti valstybės. Be to, nustatyta, kad jie yra KKP nariai. Be to, bendrovė negalėjo įrodyti, kad vykstant privatizavimui už akcijas buvo sumokėta (22).
7)

su Jungtinėmis Valstijomis susijusio įrašo 5 punkto eilutės, susijusios su kodais US-ORG-001, US-ORG-009, US-ORG-018, US-ORG-022, US-ORG-029, US-ORG-033, US-ORG-034, US-ORG-035, US-ORG-038, US-ORG-039, US-ORG-053, US-ORG-058 ir US-ORG-059, pakeičiamos taip: „US-ORG-001 Where Food Comes From Organic www.wfcforganic.com US-ORG-009 Department of Plant Industry – Clemson University www.clemson.edu/organic US-ORG-018 Iowa Department of Agriculture and Land Stewardship https://www.iowaagriculture.gov/AgDiversification/organicCertification.asp US-ORG-022 Marin Organic Certified Agriculture https://www.marincounty.org/depts/ag/moca US-ORG-029 Monterey County Certified Organic https://www.co.monterey.ca.us/government/departments-a-h/agricultural-commissioner/agricultural-resource-programs/agricultural-product-quality-and-marketing/monterey-county-certifi#ag US-ORG-033 New Hampshire Department of Agriculture, Division of Regulatory Services www.agriculture.nh.gov US-ORG-034 New Jersey Department of Agriculture www.nj.gov/agriculture/divisions/md/prog/jerseyorganic.html US-ORG-035 New Mexico Department of Agriculture, Organic Program www.nmda.nmsu.edu/marketing/organic-program US-ORG-038 Americert International (OIA North America, LLC) http://www.americertorganic.com/home US-ORG-039 Oklahoma Department of Agriculture, Food and Forestry www.oda.state.ok.us US-ORG-053 SCS Global Services, Inc. www.SCSglobalservices.com US-ORG-058 Washington State Department of Agriculture www.agr.wa.gov/FoodAnimal/Organic US-ORG-059 Yolo County Department of Agriculture https://www.yolocounty.org/general-government/general-government-departments/agriculture-cooperative-extension/agriculture-and-weights-measures/yolo-certified-organic-agriculture}“
(2)

Komisijos įgyvendinimo reglamento (ES) 2017/39 (4) 10 straipsnyje nustatyta valstybių narių atliekamų patikrų vietoje aprėptis, turinys, atlikimo laikas ir ataskaitų teikimo tvarka. Atsižvelgiant į įgytą patirtį, reikėtų išsamiau paaiškinti, kokie įrašai turi būti tikrinami atliekant patikras vietoje. Be to, patikrų vietoje vykdymo ir kontrolės ataskaitų rengimo laikotarpis turėtų būti pratęstas, o galutinė data turėtų būti atidėta, kad būtų atsižvelgta į pagalbos paraiškas, pateiktas pasibaigus to reglamento 4 straipsnio 5 dalyje nustatytam terminui;
(22)

per klausymą CAC informavo ES skrydžių saugos komitetą apie saugos gerinimo priemones, priimtas po 2019 m. lapkričio mėn. susitikimo ES Skrydžių saugos komitete, ir pabrėžė savo įsipareigojimą toliau dėti šias ir papildomas pastangas siekiant toliau gerinti saugos priežiūrą Armėnijoje. Buvo konkrečiai pažymėta, kad Armėnijos Vyriausybė šiuo klausimu remia CAC. Be to, per klausymą buvo atkreiptas dėmesys į dideles pastangas sudaryti sąlygas techninei pagalbai ir bendradarbiavimui su kitomis valstybėmis ir tarptautinėmis organizacijomis;
B12D

Toliau pateikiamos papildomos pastabos papildo B12B ir B12C straipsnius: a) įsigyta sutartis yra išteklius, o ne esminis procesas. Nepaisant to, įsigyta sutartis, pavyzdžiui, nekilnojamojo turto valdymo užsakomųjų paslaugų sutartis ar turto valdymo užsakomųjų paslaugų sutartis, gali suteikti galimybę naudotis organizuota darbo jėga. Ūkio subjektas turi įvertinti, ar organizuota darbo jėga, kuria naudojamasi pagal tokią sutartį, atlieka ūkio subjekto kontroliuojamą, taigi ir įsigytą, esminį procesą. Veiksniai, į kuriuos turi būti atsižvelgiama atliekant tą vertinimą, yra, be kita ko, sutarties trukmė ir jos atnaujinimo sąlygos; b) sunkumai, patiriami siekiant pakeisti įsigytą organizuotą darbo jėgą, gali rodyti, kad įsigyta organizuota darbo jėga atlieka procesą, kuris yra labai svarbus galimybei kurti produkciją; c) procesas (ar procesų grupė) nėra labai svarbus, jeigu, pavyzdžiui, jis yra papildomas ar antraeilis, atsižvelgiant į visus produkcijai sukurti reikalingus procesus.
(6)

Jungtiniame veiksmų plane, dėl kurio susitarė Komisijos tarnybos ir ECHA, nutarta, kad iki 2023 m. gruodžio 31 d. turėtų būti atrinkta 20 % registracijos dokumentacijų, kurios pateiktos iki 2018 m. termino ir yra susijusios su ne mažesniu kaip 100 tonų per metus kiekiu, o iki 2027 m. gruodžio 31 d. – iki to paties termino pateiktos registracijos dokumentacijos, susijusios su mažesniu kaip 100 tonų per metus kiekiu;
(4)

tipo patvirtinimo nuostatomis turėtų būti užtikrinama, kad variklinių transporto priemonių eksploatacinių charakteristikų lygiai būtų įvertinami pakartojamais ir atkartojamais būdais. Todėl šiame reglamente techniniai reikalavimai yra susiję tik su pėsčiaisiais ir dviratininkais, nes tik jie šiuo metu yra oficialiai suderintų bandymų subjektai. Be pėsčiųjų ir dviratininkų, pažeidžiami eismo dalyviai apskritai apima ir kitus kelių eismo dalyvius, naudojančius nevariklines ir variklines transporto priemones, kurie galėtų naudoti asmeninio judumo sprendimus be apsauginio kėbulo. Be to, dėl dabartinės technologijos atsiranda pagrįstų lūkesčių, kad pažangiosios sistemos įprastomis važiavimo sąlygomis taip pat reaguos į kitus pažeidžiamus eismo dalyvius, nepaisant to, kad jos nėra konkrečiai išbandytos. Techniniai reikalavimai šiame reglamente turėtų būti toliau pritaikomi prie technikos pažangos, atlikus vertinimo ir peržiūros procesą, siekiant aprėpti visus kelių eismo dalyvius, kurie naudoja asmeninio judumo sprendimus be apsauginio kėbulo, pvz., paspirtukus, savibalanses transporto priemones ir neįgaliųjų vežimėlius;
(16)

e. prekybos plėtrą didžiąją dalimi taip pat lėmė tai, kad padaugėjo paprastai per platformas ir už atlygį veiklą vykdančių informacinės visuomenės paslaugų teikėjų, kurie teikia tarpininko paslaugas, t. y. saugo trečiosios šalies turinį, tačiau nevykdo jokios to turinio kontrolės, todėl neveikia ekonominės veiklos vykdytojo vardu. Šalinant turinį, susijusį su reikalavimų neatitinkančiais gaminiais, arba, kai tai neįmanoma, apribojant prieigą prie reikalavimų neatitinkančių gaminių, kurių siūloma įsigyti teikiant tokias paslaugas, neturėtų būti daromas poveikis Europos Parlamento ir Tarybos direktyva 2000/31/EB (14) nustatytoms taisyklėms. Visų pirma informacinės visuomenės paslaugų teikėjams neturėtų būti nustatyta jokios bendros pareigos stebėti informaciją, kurią jie perduoda arba saugo, nei bendros pareigos aktyviai domėtis faktais arba aplinkybėmis, nurodančiomis nelegalią veiklą. Be to, prieglobos paslaugų teikėjai neturėtų būti laikomi atsakingais, jei jie neturi tikrų žinių apie neteisėtą veiklą arba informaciją ir nežino faktų ar aplinkybių, rodančių neteisėtą veiklą ar informaciją;
Namų ūkio būsto valdos statusas

Kintamuoju nurodomos sąlygos, kuriomis privatus namų ūkis užima visą gyvenamąjį būstą ar jo dalį, kai: kategorijoms „būsto savininkas, turintis neišmokėtą hipotekos paskolą“ ir „būsto savininkas, neturintis neišmokėtos hipotekos paskolos“ turi būti priskiriami privatūs namų ūkiai, kurių bent vienas narys yra gyvenamojo būsto, kuriame tas namų ūkis gyvena, savininkas, nepriklausomai nuo to, ar kuris nors kitas namų ūkio narys yra viso ar dalies gyvenamojo būsto nuomininkas. Savininku laikomas asmuo, turintis nuosavybės dokumentą, nepriklausomai nuo to, ar už būstą yra visiškai išsimokėta, ar ne. Savininkai pagal atpirkimo sandorius turėtų būti laikomi savininkais; kategorija „būsto savininkas, turintis neišmokėtą hipotekos paskolą“ taikoma tais atvejais, kai savininkas turi mokėti bent vieną šiam gyvenamajam būstui paimtą negrąžintą hipotekos paskolą arba hipotekos paskolos palūkanas, arba ir tai, ir tai; kategorija „būsto savininkas, neturintis neišmokėtos hipotekos paskolos“ taikoma tais atvejais, kai nereikia mokėti hipotekos paskolos ar jos palūkanų. Hipotekos ar būsto paskolų (ar abiejų) pagrindinės sumos mokėjimai už bet kokį kitą gyvenamąjį būstą (pvz., antrą) ar remontą, rekonstrukciją, techninę priežiūrą ar kitas su būstu nesusijusias reikmes neįtraukiami; kategorijoms „nuomininkas, mokantis nuomą rinkos kaina“ arba „nuomininkas, mokantis mažesnę už rinkos kainą“ turi būti priskiriami namų ūkiai, kurių bent vienas narys yra gyvenamojo būsto, kuriame jis gyvena, nuomininkas (gyvenamasis būstas nuomojamas iš savininko) arba subnuomininkas (gyvenamasis būstas subnuomojamas iš nuomininko), ir nė vienas namų ūkio narys nėra to gyvenamojo būsto savininkas; kategorija „nuomininkas, mokantis nuomą rinkos kaina“ taikoma namų ūkiams, kurių bent vienas narys yra nuomininkas arba subnuomininkas, mokantis nuomą vyraujančiomis arba rinkos kainomis. Kategorija taip pat taikoma, kai už nuomą mokama rinkos kaina, tačiau ji iš dalies arba visiškai susigrąžinama iš būsto išmokų ar kitų šaltinių, įskaitant valstybės, labdaros ar privačias lėšas; kategorija „nuomininkas, mokantis mažesnę už rinkos kainą“ taikoma namų ūkiams, gyvenantiems gyvenamajame būste už mažesnę, t. y. mažesnę už rinkos, kainą (ne nemokamai), ir taip pat apima atvejus, kai kaina sumažinta: a) pagal įstatymą; b) pagal socialinio būsto programą; c) dėl asmeninių priežasčių; d) darbdavio; kategorija „nuomininkas, nemokantis nuomos“ taikoma namų ūkiams, gyvenantiems gyvenamajame būste, bet nemokantiems nuomos, ir taip pat apima atvejus, kai nuoma nemokama: a) pagal įstatymą; b) pagal socialinio būsto programą; c) dėl asmeninių priežasčių; d) darbdavio; kategorija „netaikoma“ taikoma visiems privatiems namų ūkiams, kurie negyvena tradiciniuose būstuose, kaip apibrėžta Komisijos reglamente (EB) Nr. 1201/2009.
(5)

2018 m. balandžio 30 d. pareiškėjas taip pat pateikė Komisijai paraišką apsaugoti nuosavybinius duomenis, susijusius su keliais tyrimais, pateiktais siekiant pagrįsti paraišką, konkrečiai, nuosavybinėmis analitinėmis ataskaitomis dėl 2’-fukozillaktozės ir difukozillaktozės, gaunamos mikrobinės fermentacijos būdu naudojant motinos piene natūraliai esančią 2’-fukozillaktozę ir difukozillaktozę, struktūros palyginimo atliekant branduolinį magnetinį rezonansą (BMR) (5), išsamiais charakterizavimo duomenimis apie gamybai naudotas bakterijų padermes ir jų sertifikatais (6) , (7), žaliavų ir pagalbinių perdirbimo medžiagų specifikacijomis (8), įvairių 2’-FL/DFL partijų analizių sertifikatais (9), analizės metodais ir patvirtinimo ataskaitomis (10), 2’-FL/DFL stabilumo ataskaitomis (11), laboratorijų akreditavimo ataskaitomis (12), 2’-FL/DFL suvartojamo kiekio vertinimo ataskaitomis (13), toksiškumo tyrimuose esančių statistiškai reikšmingų pastebėjimų apibendrinamąja lentele (14), bakterijų grįžtamųjų mutacijų bandymu su 2’-FL/DFL (15), žinduolių ląstelių mikrobranduolių in vitro bandymu su 2’-FL/DFL (16), 2’-FL/DFL 14-os dienų toksiškumo per virškinamąjį traktą tyrimu su žiurkių naujagimiais (17), 2’-FL/DFL 90-ies dienų toksiškumo per virškinamąjį traktą tyrimu su žiurkių naujagimiais (18), bakterijų grįžtamųjų mutacijų bandymu su 2’-fukozillaktoze (2’-FL) (19), dviem žinduolių ląstelių mikrobranduolių in vitro bandymais su 2’-FL (20) , (21) ir 2’-FL 90-ies dienų toksiškumo per virškinamąjį traktą tyrimu su žiurkių naujagimiais (22);
(6)

Galiojančios priemonės yra nuo 24,5 % iki 71,8 %. Vienam iš eksportuojančių gamintojų – „ABC Chemicals Co. Ltd Shanghai“ (toliau – ABC) – taikomas 0 % muitas. Importo statistiniai duomenys rodo, kad nagrinėjamajam produktui nustačius galutinį antidempingo muitą, pasikeitė prekybos pobūdis. Šie statistiniai duomenys taip pat rodo, kad šiuo metu importas iš Kinijos daugiausia patenka į Sąjungą per ABC. Tačiau iš Komisijos turimų įrodymų matyti, kad ABC nebegamina nagrinėjamojo produkto. Be to, atrodo, kad 2017 m. liepos mėn. panaikinta ABC gamybos licencija, o nauja licencija nebuvo išduota, ir kad bendrovė klasifikuojama ne kaip gamintoja, o kaip skirstymo bendrovė.
(75)

Jei būtų leista nebetaikyti muito, Rusijos eksportas galėtų patekti į Sąjungos rinką be kliūčių. Atsižvelgdama į didelius nepanaudotus Rusijos pajėgumus, taip pat į perteklinius visuotinius pajėgumus, Komisija laikėsi nuomonės, kad negalima atmesti galimybės, jog dėl to labai padidėtų eksportas iš Rusijos į Sąjungą, kuri dėl savo artumo yra svarbi galima Rusijos eksporto rinka. Be to, tikėtina, kad Rusijos eksportas į Sąjungą bus vykdomas dempingo kainomis, kaip nustatyta 66 konstatuojamojoje dalyje.
(21)

Be to, palyginti su PTL, pasikeitė „Jindal“ pardavimo struktūra. Per PTL „Jindal“ turėjo tris susijusias pardavimo bendroves atitinkamai Jungtinėje Karalystėje, Ispanijoje ir Italijoje, o per ATL liko tik Italijoje buvusi susijusi bendrovė. Bendrovei „Jindal Italija“ tenka didžioji dalis „Jindal“ pardavimo Sąjungoje, o jos tiesioginio eksporto apimtis nedidelė.
(154)

Paklausos automobilių pramonėje perspektyvos niekuo nesiskiria. „Oxford Economics“ ir FERI paskelbti 2019 m. antrojo ketvirčio metinės produkcijos augimo rodikliai byloja apie prasčiausius automobilių pramonės veiklos rezultatus nuo pasaulinės finansų krizės ir per pirmąjį 2019 m. pusmetį neigiamas produkcijos augimas tikriausiai tęsis ir pasaulyje, ir Vakarų Europoje, be kita ko, automobilių registravimo srityje Vakarų Europoje. FERI taip pat pabrėžia, kad „vartotojai lieka nuošalyje, nes transporto ateitis tampa vis mažiau aiški“. Perėjimo nuo tradicinių vidaus degimo variklių prie naujų kuro rūšių neapibrėžtumas yra didelė problema, dėl kurios kol kas sunku tikėtis, kad automobilių pramonė atsigaus. Be to, dėl sumažėjusios automobilių pramonės produkcijos stebimas bendras gamybos veiklos nuosmukis. Iš neseniai atliktų tyrimų akivaizdus „nuolatinis smukimas pasaulio automobilių ir automobilių dalių sektoriuje. Produkcija ir naujų užsakymų skaičius mažėjo aštuonis mėnesius iš eilės. Automobilių ir automobilių dalių gamintojų perkamas gamybos priemonių kiekis mažėjo sparčiausiai per beveik septynerius metus. Dar penki sektoriai, susiję su gamyba (išskyrus nekilnojamojo turto sektorių), gegužės mėn. pranešė apie mažesnį produkcijos kiekį. Šioje grupėje ypač išsiskiria pramoninių prekių ir metalo ir kasybos sektoriai, kuriuose produkcijos kiekis atitinkamai mažėja penkis ir aštuonis mėnesius iš eilės.“
(14)

Peržiūrimasis produktas yra toks pats, kaip apibrėžtas 2018 m. spalio 1 d. Įgyvendinimo reglamente (ES) 2018/1469, kuriuo nustatytos šiuo metu galiojančios priemonės, t. y., be kita ko, Ukrainos kilmės apskrito skerspjūvio besiūliai vamzdžiai ir vamzdeliai iš geležies arba plieno, kurių išorinis skersmuo yra ne didesnis kaip 406,4 mm, o anglies ekvivalentas, remiantis Tarptautinio suvirinimo instituto (TSI) formule ir chemine analize (11), yra ne didesnis kaip 0,86, kurių KN kodai šiuo metu yra ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ir ex 7304 59 93 (toliau – peržiūrimasis produktas).
1)

Po 7 straipsnio įterpiamas 7a straipsnis: „7a straipsnis Prieinamumo duomenų rinkimas, tvarkymas ir keitimasis jais 1. Per devynis mėnesius nuo 2019 m. birželio 16 d. kiekviena valstybė narė nusprendžia, kurie subjektai yra atsakingi už prieinamumo duomenų rinkimą, tvarkymą ir keitimąsi jais. 2. Valstybės narės gali Komisijos prašyti terminą pratęsti. Šis pratęsimas turi būti daromas tik išimties tvarka, tinkamai pagrįstas ir ribotos trukmės. Visų pirma laikoma, kad jis pagrįstas, jei Europos Sąjungos geležinkelių agentūra per du mėnesius nuo šio reglamento įsigaliojimo nėra įdiegusi jo priede nustatytos duomenų rinkimo priemonės ir užtikrinusi visų tame priede nustatytų jos veiksenų. 3. Kiekvienoje geležinkelio stotyje turi būti už keitimąsi prieinamumo duomenimis atsakingas subjektas. 4. Duomenų rinkimas ir konvertavimas turi būti baigti per 36 mėnesius nuo šio reglamento įsigaliojimo. 5. Kol pradės visapusiškai veikti Komisijos reglamento (ES) Nr. 454/2011 (*1) I priedo 7.2, 7.3 ir 7.4 skirsniuose aprašyta keitimosi duomenimis sistema, keitimąsi prieinamumo duomenimis sudaro tų duomenų perdavimas į Europos geležinkelių stočių prieinamumo duomenų bazę, kurios prieglobą vykdo Europos Sąjungos geležinkelių agentūra. (*1) 2011 m. gegužės 5 d. Komisijos reglamentas (ES) Nr. 454/2011 dėl transeuropinės geležinkelių sistemos telematikos priemonių keleivių vežimo paslaugoms posistemio techninės sąveikos specifikacijos (OL L 123, 2011 5 12, p. 11).“"
2.

Įterpiamas šis straipsnis: „278a straipsnis Ataskaitų teikimo pareigos 1. Ne vėliau kaip 2019 m. gruodžio 31 d., o po to – kasmet iki dienos, kurią 278 straipsnyje nurodytos elektroninės sistemos, pradės veikti visu pajėgumu, Komisija Europos Parlamentui ir Tarybai pateikia metinę tų elektroninių sistemų kūrimo pažangos ataskaitą. 2. Metinėje ataskaitoje įvertinama Komisijos ir valstybių narių pažanga kuriant kiekvieną elektroninę sistemą, ypač atsižvelgiant į šiuos orientyrus: a) elektroninės sistemos išorės komunikacijos techninių specifikacijų paskelbimo datą; b) atitikties testų, vykdomų su ekonominės veiklos vykdytojais, laikotarpį ir c) numatytas ir faktines elektroninių sistemų įdiegimo datas. 3. Jei, atlikus įvertinimą, paaiškėja, kad pažanga nepatenkinama, ataskaitoje taip pat aprašomi rizikos mažinimo veiksmai, kurių reikia imtis siekiant užtikrinti elektroninių sistemų įdiegimą iki taikomo pereinamojo laikotarpio pabaigos. 4. Valstybės narės du kartus per metus pateikia Komisijai atnaujintą savo pažangos kuriant ir diegiant elektronines sistemas lentelę. Komisija skelbia tokią atnaujintą informaciją savo interneto svetainėje.“;
(8)

be to, tikslinga nustatyti dažnesnius prekių, kurios, remiantis turima informacija, nepakankamai atitinka Sąjungos teisės aktuose nustatytus susijusius reikalavimus ir dėl to jų oficialioji kontrolė turėtų būti atliekama dažniau, atitikties ir fizinius tikrinimus. Todėl saldžiosioms paprikoms ir paprikoms (išskyrus saldžiąsias) iš Egipto, paprikoms (išskyrus saldžiąsias) iš Indijos ir Pakistano, paprikoms (saldžiosioms arba išskyrus saldžiąsias) iš Šri Lankos ir lazdynų riešutams iš Gruzijos skirti įrašai turėtų būti atitinkamai iš dalies pakeisti;
(37)

siekiant pagerinti dabartinę padėtį, kuomet prieiga prie statistinės informacijos yra ribota ir turima tik labai nedaug informacijos apie nusikaltėlių vykdomos grynųjų pinigų kontrabandos per Sąjungos išorės sienas mastą, turėtų būti sukurtas efektyvesnis bendradarbiavimas, kompetentingoms institucijoms ir Komisijai keičiantis informacija. Siekiant užtikrinti, kad šis keitimasis informacija būtų efektyvus ir veiksmingas, Komisija turėtų išnagrinėti, ar sukurta sistema atitinka paskirtį ir ar esama kliūčių laiku ir tiesiogiai keistis informacija. Be to, Komisija turėtų skelbti statistinę informaciją savo interneto svetainėje;
(10)

siekiant užtikrinti, kad vykstant sprendimų priėmimo procesui tarp mokėjimo kortelių schemų ir apdorojimo paslaugas teikiančių subjektų galintys kilti interesų konfliktai būtų tinkamai mažinami, tikslinga nustatyti sąlygas dėl mokėjimo kortelių schemų ir apdorojimo paslaugas teikiančių subjektų valdymo organų sudėties, nepriklausomai nuo jų juridinės formos ir organizacinių susitarimų. Tos sąlygos turėtų būti paviešintos ir jas turėtų peržiūrėti kompetentingos institucijos. Be to, mokėjimo kortelių schemos ir apdorojimo paslaugas teikiantys subjektai turėtų turėti atskirus jų atitinkamų valdymo organų patvirtintus metinius veiklos planus. Šie atskiri metiniai veiklos planai turėtų būti pateikti kompetentingoms institucijoms, jei jos to paprašo, kad jos galėtų užtikrinti nepriklausomumo reikalavimų laikymąsi;